Diari Oficial de la Generalitat Valenciana


Sumari del DOGV 4289, del 10-07-2002 (2002/7116)

ACORD de 27 de maig de 2002, de la Comissió Territorial d'Urbanisme de València, relatiu al Pla de Reforma Interior de Millora Pont del Saboner de Picassent.
-------------------------------------------------------------------------------------------------------------------------------------------------------------

### Dades del document

Número de DOGV
:   4289

Data del DOGV
:   10-07-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/7116


Data del document
:   27-05-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Picassent
    * pla d'urbanisme

ACORD de 27 de maig de 2002, de la Comissió Territorial d'Urbanisme de València, relatiu al Pla de Reforma Interior de Millora Pont del Saboner de Picassent. [2002/X7116]
  
Vist l'expedient remés per l'Ajuntament de Picassent referit al Pla de Reforma Interior de Millora Pont del Saboner, i de conformitat amb els següents,
  
Antecedents de fet
  
Primer. Per Decret de l'Alcaldia, de 4 de juny de 2001, es va sotmetre a informació pública el projecte i programa per al desenvolupament de l'actuació integrada, per gestió directa, de la unitat d'execució Pont del Saboner (anunci per edicte en el periòdic Las Provincias, de 8 de juny de 2001, i avís a titulars cadastrals, es va realitzar notificació d'edicte en el BOP núm. 146, de 21 de juny, a un titular cadastral desconegut; es va publicar en el DOGV núm. 4.203, de 18 de juny de 2001). Després del pertinent període d'exposició pública en el qual es van presentar 3 al·legacions, el ple de la Corporació Local va aprovar provisionalment el PAI, en data 31/10/01, i les va desestimar. En data 18 de desembre de 2001, la senyora Consuelo Prósper Cuevas va presentar recurs de reposició contra l'esmentat acord; el 7 de març de 2002 el ple de la Corporació Local va acordar estimar parcialment l'esmentat recurs ?segons l'informe de l'arquitecte redactor del projecte- per considerar-la titular registral de la parcel·la inicial B, amb les consegüents repercussions en el projecte de reparcel·lació, i aprovar provisionalment el Projecte i PAI Pont del Saboner. L'expedient té entrada en el Registre de la Comissió Territorial d'Urbanisme de València el 12 d'abril de 2002.
  
Segon. El projecte consta de memòria informativa i justificativa, projecte d'urbanització i de reparcel·lació, amb els plànols corresponents.
  
El 17 de maig de 2002 es va sol·licitar de la corporació local que aportara una part de la memòria justificativa del projecte.
  
Tercer. L'objecte del Pla de Reforma Interior de Millora Pont del Saboner és delimitar una unitat d'execució en una zona de sòl urbà residencial eixamplament, amb una superfície d'11.705 m2, rodejada de sectors de sòl urbanitzable. Es desenvoluparà mitjançant un PDAI d'iniciativa pública i gestió directa.
  
El planejament vigent no delimita una unitat d'execució per a este àmbit, i establix l'ordenació detallada en els plans i ordenances d'edificació.
  
Els límits del Pla de Reforma Interior són: al nord un Sector de Sòl Urbanitzable (SUZR-4), prolongació del c/ de Múrcia núm. 14 a 18 i c/ d'Alginet; a l'est posterior de les edificacions del c/ de Sevilla (núm. 2 al 22) i línia de façana del dit carrer en la zona que no està consolidada; al sud l'eix del c/ d'Albacete i a l'oest l'alineació interior de l'Av. del Canal (RPIS-1).
  
Els objectius del projecte són:
  
1) Dotar els terrenys inclosos dins de l'actuació dels servicis i infraestructures necessaris i completar la urbanització. L'actuació és necessària per a millorar una zona actualment degradada, en el límit oest del nucli urbà, en un barri parcialment consolidat i unit amb el centre de la població a través del c/ d'Alginet (sense consolidar en la part central), l'absència d'equipaments executats en la zona fa que la urbanització siga inferior a la resta del nucli urbà.
  
2) Cedir i urbanitzar les zones verdes i vials que preveu l'ordenació vigent (s'obrirà el carrer que separa l'espai lLliure (EL-11) del sòl edificable residencial). L'Ajuntament obtindrà els sòls dotacionals públics.
  
3) Segons la memòria del projecte en l'àmbit objecte del PRI el desenvolupament urbanístic de la zona es realitzarà de conformitat amb les determinacions definides en el Pla General, i es mantindrà l'ordenació detallada continguda en este. L'únic aspecte que afecta l'ordenació estructural és la delimitació de la unitat d'execució.
  
La xicoteta diferència existent entre les superfícies del planejament vigent i el PRI pareix fruit d'un càlcul aproximatiu, atés que en els plans d'ordenació no s'aprecia cap diferència.
  
\*Sobre l'edificabilitat indicada s'aplica un coeficient corrector en sòl urbà (0,082592) als efectes de determinar l'excés d'aprofitament i per tant l'aprofitament subjectiu que correspon (12.304,90 m2t).
  
Quart. Picassent disposa de Pla General d'Ordenació Urbana, aprovat definitivament per la Comissió Territorial d'Urbanisme en data 29 de setembre de 1998, (àmbit polígon industrial al costat de l'Autovia N-340 aprovat el 15/03/02).
  
Cinqué. La Comissió Informativa de la Comissió Territorial d'Urbanisme de València, en sessió realitzada el 22 de maig de 2002, va emetre informe relatiu al projecte que ens ocupa, i es complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, de conformitat amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon. La documentació està completa d'acord amb el que exigix l'article 27 LRAU.
  
Tercer. La Comissió Informativa de la Comissió Territorial d'Urbanisme de València, en sessió realitzada el 22 de maig de 2002 va informar desfavorablement fins que es justificara el compliment de l'article 17 de l'annex al Reglament de Planejament, en entendre que es produïa un increment d'edificabilitat. Amb data 24 de maig ha sigut remesa una nova documentació aclaridora de l'edificabilitat permesa pel Pla General en l'illa afectada pel present expedient, i pot verificar-se que es respecta l'edificabilitat prevista en el Pla General.
  
Quart. En l'àmbit del PRI la tipologia de l'edificació correspon a la zona d'eixamplament (sòl urbà), es regix pel capítol 1 del Títol VII de les normes urbanístiques (zona d'ordenança eixamplament/illa tancada). En estes es remet expressament en el nombre màxim de plantes al qual indica el Pla d'Ordenació Detallada que corresponga i és d'aplicació el que disposa l'article 5.20 pel qual ha d'entendre's que no es produïx increment d'edificabilitat lucrativa amb l'ordenació proposada.
  
Cinqué. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de Modificacions de PGOU de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat fins ara, la Comissió Territorial d'Urbanisme de València, en sessió realitzada el 27 de maig de 2002, acorda:
  
Aprovar definitivament el Pla de Reforma Interior Pont del Saboner del Pla General d'Ordenació Urbana de Picassent.
  
Contra el present acord, que no posa fi a la via administrativa, es podrà interposar recurs d'alçada davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de el sendemà de la data d'haver rebut la present notificació.
  
Tot això, sense perjuí que es puga exercir qualsevol altre recurs que s'estime oportú.